Document ID: 32014R0491

Title and Content:
ΚΑΝΟΝΙΣΜΌΣ (ΕΕ) αριθ. 491/2014 ΤΗΣ ΕΠΙΤΡΟΠΉΣ της 5ης Μαΐου 2014 για την τροποποίηση των παραρτημάτων II και III του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων των ουσιών ametoctradin, azoxystrobin, cycloxydim, cyfluthrin, dinotefuran, fenbuconazole, fenvalerate, fludioxonil, fluopyram, flutriafol, fluxapyroxad, glufosinate-ammonium, imidacloprid, indoxacarb, MCPA, methoxyfenozide, penthiopyrad, spinetoram και trifloxystrobin μέσα ή πάνω σε ορισμένα προϊόντα (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 14 παράγραφος 1 στοιχείο α), Εκτιμώντας τα ακόλουθα: (1) Στις 5 Ιουλίου 2013 η Επιτροπή του Κώδικα Τροφίμων (CAC) (2), με πρόταση της επιτροπής του κώδικα τροφίμων για τα φυτοφάρμακα (CCPR), ενέκρινε τα ανώτατα όρια καταλοίπων του Codex (CXL) για τις ουσίες ametoctradin, azoxystrobin, buprofezin, carbofuran, chlorothalonil, cycloxydim, cyfluthrin, cyromazine, dichlorvos, dicofol, diflubenzuron, dinotefuran, esfenvalerate, etofenprox, fenbuconazole, fenvalerate, fludioxonil, fluopyram, flutriafol, fluxapyroxad, glufosinate-ammonium, hexythiazox, imidacloprid, indoxacarb, MCPA, methoxyfenozide, penthiopyrad, phorate, pyraclostrobin, saflufenacil, sedaxane, spinetoram, spirotetramat, sulfoxaflor και trifloxystrobin. (2) Τα ανώτατα όρια καταλοίπων (ΑΟΚ) ορίζονται για τις ουσίες που αναφέρονται στον κανονισμό (ΕΚ) αριθ. 396/2005 εκτός από τις ουσίες dinotefuran, sedaxane και sulfoxaflor. Δεδομένου ότι οι ουσίες dinotefuran, sedaxane και sulfoxaflor δεν περιλαμβάνονται στο παράρτημα IV του κανονισμού (ΕΚ) αριθ. 396/2005, ισχύει η εξ ορισμού τιμή 0,01 mg/kg που ορίζεται στο άρθρο 18 παράγραφος 1 στοιχείο β). (3) Σύμφωνα με τη συμφωνία του ΠΟΕ για την εφαρμογή μέτρων υγειονομικής και φυτοϋγειονομικής προστασίας (συμφωνία ΥΦΠ), τα ΑΟΚ θα πρέπει να προσαρμοστούν στα διεθνή πρότυπα, εκτός από τις περιπτώσεις όπου υπάρχει επιστημονική αιτιολόγηση να διατηρείται υψηλότερο επίπεδο προστασίας από εκείνο που παρέχει ένα διεθνές πρότυπο. (4) Επομένως, η Ένωση διατύπωσε επιφύλαξη στη CCPR σχετικά με τα προτεινόμενα ΑΟΚ για τους ακόλουθους συνδυασμούς φυτοφαρμάκων/προϊόντων: ametoctradin (κράμβες· φυλλώδη λαχανικά· φρέσκα κρεμμυδάκια)· buprofezin (τσάι)· chlorothalonil (όλα τα προϊόντα)· cycloxydim (κράμβες· αυγά)· cyromazine (όλα τα προϊόντα)· dichlorvos [αυγά· πουλερικά (βρώσιμα εντόσθια, λίπος, κρέας)· ρύζι· σιτάρι]· dicofol (τσάι)· diflubenzuron (όλα τα προϊόντα)· dinotefuran (κράμβες· καρποφόρα λαχανικά· φυλλώδη λαχανικά εκτός του νεροκάρδαμου)· fenvalerate (Brassica var. alboglabra - κινέζικο λάχανο)· fluxapyroxad (πυρηνόκαρπα φρούτα)· glufosinate-ammonium (συνδυασμός τροπικών και υποτροπικών φρούτων· φραγκοστάφυλα· πατάτες· πυρηνόκαρπα)· hexythiazox (όλα τα προϊόντα)· imidacloprid (σέλινο)· methoxyfenozide (κολοκυνθοειδή)· penthiopyrad (ανθροκράμβες· πυρηνόκαρπα· φυλλώδη λαχανικά)· phorate (όλα τα προϊόντα)· saflufenacil (όλα τα προϊόντα)· spinetoram (σέλινο· σπανάκι και κράμβες)· και sulfoxaflor (όλα τα προϊόντα). (5) Επομένως, τα ΑΟΚ του Codex (CXL) για τις ουσίες ametoctradin, azoxystrobin, cycloxydim, cyfluthrin, dinotefuran, fenbuconazole, fenvalerate, fludioxonil, fluopyram, flutriafol, fluxapyroxad, glufosinate-ammonium, imidacloprid, indoxacarb, MCPA, methoxyfenozide, penthiopyrad, spinetoram και trifloxystrobin θα πρέπει να περιλαμβάνονται στον κανονισμό (ΕΚ) αριθ. 396/2005 ως ΑΟΚ εκτός από τις περιπτώσεις που σχετίζονται με προϊόντα τα οποία δεν ορίζονται στο παράρτημα Ι του εν λόγω κανονισμού ή σε περιπτώσεις που ορίζονται σε χαμηλότερο επίπεδο απ’ ό,τι τα ισχύοντα ΑΟΚ. Τα εν λόγω CXL είναι ασφαλή για τους καταναλωτές στην Ένωση (3). (6) Όσον αφορά τις ουσίες fenvalerate και fludioxonil, καθορίστηκαν ΑΟΚ για ορισμένα προϊόντα με τον κανονισμό (ΕΕ) αριθ. 79/2014 της Επιτροπής (4). Δεδομένου ότι ο κανονισμός αυτός εφαρμόζεται από τις 19 Αυγούστου 2014, είναι σκόπιμο να εφαρμόζονται από την ίδια ημερομηνία τα ΑΟΚ που έχουν οριστεί για τις ουσίες fenvalerate και fludioxonil, τα οποία προβλέπονται στον παρόντα κανονισμό. (7) Συνεπώς, ο κανονισμός (ΕΚ) αριθ. 396/2005 θα πρέπει να τροποποιηθεί αναλόγως. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα II και III του κανονισμού (ΕΚ) αριθ. 396/2005 τροποποιούνται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ωστόσο, εφαρμόζεται από τις 19 Αυγούστου 2014, όσον αφορά τα ΑΟΚ για τις ουσίες fenvalerate και fludioxonil στα μάνγκο με κωδικό αριθμό 0163030. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Μαΐου 2014.

Classification Labels:
710
668

Label Descriptions:
{"710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ"}

EuroVoc IDs (Original): 13
2442
2014
1268
2737
2735
2734

EuroVoc IDs (Expanded): 13
2442
2014
1268
2737
2735
2734

Dataset Source: meu

Split: test